Om as ‘n au pair geplaas te word, moet jy by ‘n erkende plasingsagent geregistreer wees, waar jou resumé in ‘n databasis geplaas word. Kontak ons nog vandag om te registreer. Ons het reeds baie jare se ervaring in die suksesvolle plasing van au pairs in Nederland. Nie net sal ons jou deeglik voorberei op dit wat vir jou wag nie, ons sal ook die vereistes en die prosedure goed uiteensit en seker maak dat jy ingeligte besluite neem. Ons hou kontak met jou terwyl jy daar is en maak seker dat jy verskeie ondersteuningsmiddele tot jou beskikking het. Lees ook wat die vereistes is waaraan jy moet voldoen.
Onvergeetlik! My jaar was vol lewenservaring, avontuur, vreugde, nuwe vriendinne en ’n wonderlike gasgesin. Dit is ’n definitiewe leerskool wat ek sal aanraai.
Au pair is ’n hernuwingsproses. ’n Gewaarwording. Die besef dat elke verantwoordelikheid ’n voorreg is en dat elke tree wat jy gee, en elke woord wat jy spreek gesien word. Soos die kinders onder jou vel inkruip en die mooie Nederlandse uitsigte plek skrop in jou hart groei jy as mens, volwassene en vriendin/vriend. Au pair is om te investeer in ’n droom wat onlosmaaklik joune is. Nie altyd maklik nie, maar ALTYD die moeite werd!